العراق

(اسم الدوله الرسمى بالعربى: جمهوريه العراق; كوردى: كۆماری عێراق, Komara Îraqê; بالتركمانى: Irak Cumhuriyeti; آرامى حديث: ܥܸܪܵܩ) هيه دوله فى جنوب غرب آسيا و بتشترك فى الحدود مع تركيا و ايران و الكويت و الاردن و السعوديه و سوريا و ليها ساحل (60 كم) على خليج البصره.
العراق بيمر فيها نهرين اساسيين هما دجله و الفرات و اللى ساعدو على قيام الحضاره على ضفافهم ليومنا, عاصمة العراق هيه بغداد و مكانها فى وسط العراق و بيشق بغداد نهر دجله لنصين كرخ و رصافه, منطقه ميسوبوتاميا Mesopotamia (منطقه ما بين النهرين) اللى بتشكل جزء من العراق عاشت فيها حضارات و شعوب و امم كتيره على مدى قرون. سادتها و حكمتها الامبراطوريات الاكديه و الاشوريه و البابليه و الفارسيه و اليونانيه و الامبراطوريه المغوليه. و كانت بغداد مقر الخلافه العباسيه لغاية هدمها من القائد المغولى هولاكو سنة 1258 و من بعده دمرها تيمورلنك سنه 1400 و بعدها غزاها الفرس سنة 1508 لغاية ما استولى عليها الاتراك العثمانيين و قسموها لتلات ولايات و فى سنة 1917 استولت عليها بريطانيا و فى 2003 غزتها امريكا. الجزيره كان الاسم اللى بيطلقه المؤرخين العرب على المنطقه ما بين دجله و الفرات و نواحيها.
منطقه ما بين النهرين (ميسوبوتاميا) اللى من ضمنها العراق الحالى بتعتبر اول المناطق فى العالم اللى نشئت فيها الحضارات الاولى. بدا تاسيس مجتمعات فى منطقه مابين النهرين لما بدا الناس يستوطنو المنطقه من حوالى 8000 سنه, و ظهرت مراكز حضاريه متقدمه مع اول مستوطنه بشريه فى اوروك فى جنوب العراق الحالى فى مدينة الناصريه الايام دى و امتدت لما حولها و اللى بنى سكانها لانفسهم بيوت من الحجر و اللبن يعنى الطين و معابد زينوها بالمعادن النفيسه و الاحجار الكريمه, و بعدها اخترعو الكتابه المسماريه و بداو يستخدموها فى السجلات و عقود البيع و الشرا و الجواز و تنظيم ادارة الدوله و توثيق الاحداث. بيعتبر السومرين اول من سكن المنطقه و كبرت دولتهم و وصلت لغاية اواسط نهر الفرات و اتبنت مدينه ايزين, و من بعدها مدن كيش و اور و لارسا, و لما جيه الاكديين و هما شعوب ساميه آريه على سومر و عاشو معاهم حوالى سنه (2350 ق.م) اللى استولى على المنطقه و اسس مدينه اكد واسس امبراطوريه وبقيت الاوضاع على حالها لغاية ضهور الجوتيين سنة (2218 ق.م), و الجوتيين شعب كان عايش فى المنطقه الشرقيه و بعد رجوع المنطقه للسومريين و حكمو المنطقه من جديد لغاية حكم العيلاميين و هما من الاهواز فى شرق العراق الحالى و غرب ايران الحاليه و دمروا اور و لغاية ما جيه حامورابى من بابل و اسس الدوله البابليه و قدر يوحد المنطقه و كتب مسلته الشهيره ( مسله حمورابى) و هيا اول شريعه اتكتبت فى التاريخ و ب فيها 282 قانون , و بعدها سكنها الحوثيين اللى جوم من الاناضول و بعدهم و بعدهم الكوشيين 400 سنه و بعدهم الميتانيين و بعدهم الاشوريين اللى استولو على بابل سنة (1225 ق.م) و بعدهم الفرس و اليونانيون و اسكندر الاكبر. و الدوله السيلوقيه, و الفرس الساسانيين فى الفتره اللى سبقت الاسلام مباشره.
وصل الاسلام العراق فى عصر الخليفه عمر بن الخطاب و شافت العراق احداث كتيره فى دى الفتره و استشهد فيها الامام الحسينفى كربلاء. اتاسست فى بغداد الخلافه العباسيه و بقت عاصمه للعباسيين و مركز ثقافى مهم و بالذات فى ايام الخليفه هارون الرشيد لكن بعده حصل صراع بين اولاده الامين و المامون انتهى بقتل الامين سنه 813 و اتدمرت بغداد و حل بيها الخراب. بعد موت الخليفه الواثق بالله (842-847) اتدخل الترك فى الحكم و قام بينهم و بين الخليفه المتوكل صراع انتهى بقتله سنة 861 و سيطرو على الحكم لمدة قرن, و قامت ثورات العلويين و ثورة الزنج (868-883) و ثورات القرامطه. سيطر البويهيين على الحكم من 945 ل1055 و بعدهم الترك السلاجقه من 1055 ل1194, فى سنة (1258) دمر المغول بغداد و قتلو الالاف من سكانها و احتلوها (سقوط بغداد (1258)) و ضموها لامبراطوريتهم و بقت جزء من ايلخانيه فارس. و من وقتها ما نهضش العراق و بقى مكان للصعاب و المآسى و الخراب, و غزاه تيمورلنك سنه 1400 و دمر بغداد مره تانيه, و غزاها الاذرين الترك سنة 1508 فى عهد الشاه اسماعيل الصفوى. و استولى عليه العثمانيين العثمانيين سنه 1534 و قسموهه ل3 ولايات بغداد و الموصل و البصره و بقيت خاضعه للسلطان العثمانى فى الاستانه. و رجع لحكمها الايرانيين سنة 1623 و بعدها العثمانيين لحد نهاية الحرب العالميه الاولى سنة 1919 و اعلنو المملكه العراقيه تحت حكم الملك فيوصل بن حسين تحت الانتداب البريطانى الانجليز لحد سنه 1932 . و تم اعلان الجمهوريه فى ثورة 14 تموز 1958 بقيادة الزعيم عبد الكريم قاسم اللى اتقتل بعدها باربع سنين و بعدها غزاه الامريكان سنة 2003 بعد القضاء على صدام اللى اعدم فى سنة 2005.
بعد انتهاء الحرب العالميه الاولى وقع العراق تحت الانتداب البريطانى فى مؤتمر سان ريمو سنة 1920 و نصبت الملك فيوصل على عرش العراق سنه 1921.
الملوك اللى حكموا كانو:
بعد ما اتقتل فيوصل التانى حكم عبد الكريم قاسم كرئيس جمهوريه و فضل الحكم عسكرى بقيادته, و فى سنة 1962 ثار الاكراد بقياده مصطفى البرزانى و حصل انقلاب تانى سنة 1963 و اتعدم عبد الكريم قاسم و حكم حزب البعث من ساعتها لحد 2003 قبل ما تتدمر تانى. و استمرت الصراعات و الانقلابات فيها, معظم الانقلابات دى كانت دمويه و خرج منها رؤسائها:
شارك العراق زى عدد من دول المنطقه العربيه فى حرب 1948, وشارك فى سنة 1967 و فى حرب اكتوبر سنه 1973 و كان تالت اكبر جيش شارك فى الحربين على الجبهه السوريه لكن ما اتحققش نصر ع الجبهه السوريه. و حاربت العراق ايران من سنة 1980 لغاية 1988 و اتدمرت مواردها لكن بعد الحرب ما خلصت غزت الكويت سنه 1991 لكن اتصدت ليها الدول العظمى بمشاركه اكتر من 30 دوله و طردو الجيش العراقى من الكويت و دمروه. و فى سنه 2003 غزت امريكا العراق و كان لامريكا الغلبه الساحقه بسبب قوه اسلحتها و تقدمها العسكرى و التكنولوچى قدام اسلحه العراق القديمه, و احتلت القوات الامريكيه العراق فعليا و رسميا و استخبى صدام حسين لكن لقوه و اتعدم و بقت العراق مهدده بالزوال كدوله او التقسيم لحد ما جت شبه حكومه سنة 2004. الاحصائيات بتقول ان 4500 امريكى ماتو غير قوات التحالف, بس العراقيين اللى اتقتلو شامل المدنيين اعدادهم كبيره جدا و بيتقدرو باكتر من مليون و نص عراقى غير الملايين اللى هربو من العراق و اتشتتو فى البلاد و بقو لاجئين فى كذا بلد.
رئيس الوزرا الجديد هوه عادل عبد المهدى لسنة 2019
العراق دوله جمهوريه برلمانيه و فى حكومه رئيسها د.حيدر العبادى و فيه مجلس نيابى فيه 328 عضو بيمثلو محافظات العراق حسب سكان وبينتمو لتيرات و احزاب كتير زى الحزب الاسلامى و القائمه العراقيه و جبهه التوافق و حزب الدعوه الحاكم و الحزب الشيوعى. لكن رغم كل ده بعض من العراقيين مش معترفين بالحكومه زى حارث الضارى و البعثيين ازلام النظام الصدامى.
و عدد سكانها 35,759,097 حسب احصاء 2015 العراقيين شعب يمثل العرب 80% منه و اكبر الاقليات هما الاكراد و التركمان و الشبك و المسيحيين و الصابئه و الايزيديه اكبر المدن العراقيه هبه بغداد (6 مليون)وبعديها البصره وبعديها الموصل والعراقيين الى بيكلمو عربى 90%. والدستورالحالى بيقول ان اللغتين العربيه و الكرديه لغات رسميه للعراق. والانجليزى هبه اللغه الاجنبيه الاكتر انتشار. و فى لغات قديمه زى الاشورى والكلدانى والارمنين الى بيتكلمها المسيحيين. و العراق فيه عرقيات و طوايف كتير و العرب هما الاغلبيه الغالبيه العظمى فيه (83%) وبعديهم الاكراد 13% من مجموع السكان, و بعديهم التركمان حوالى 2% من مجموع السكان, وفيه عرقيات صغيره زى: الآشوريين والكلدانيين و الشبك 2%. لكن من اول سنه 1991 هاجر كتير من العراقيين لدول كتير زى السويد و هولندا و بريطانيا و الامارات و مصر و سوريا و الاردن.
العراق بلد متعدد القوميات والاديان والمذاهب والاعراق
0.5% ودول بيتواجدو فى الاهوار العراقيه فى جنوب فى البصره والعماره والناصريه وكمان فى بغداد ودول كلهم ديانتهم الصابئه المندائيه
المسلمين 95%, اضافه الى الطوايف المسيحيه و اليزيديه والصابئه المندائيين كاقليه قد تزيد عن 5.0%.ده غير احصايات الاكراد و الباقى و كان فيه يهود كتير زى باقى الدول العربيه بس معظمهم اتهجرو لاسرائيل بعد الثورات و الانقلبات و دول تانيه كتير.. والمسلمين بيتكونو من طائفتين هم الشيعه والسنه بنسب متقاربه والكرد السنه ومسيحيين وصائبه ويهود
اكتر الناس بيتكلمو عربى بلهجات زى البصراويه و المصلاويه و البغداديه و فيه ناس برضو بيتكلمو كردى و آشورى و كلدانى و تركى و الارمنيه و السريانيه
فى العصر الحديث سيطرت بريطانيا على العراق, و فى سنه 1991 قامت قوات التحالف بقياده امريكا و بمشاركه بريطانيا و دول تانيه بغزو العراق اللى كان ليه اثر كبير فى تغيير التاريخ الحديث بتاع العراق و المنطقه اللى حواليها كلها.
فيما يلى أعلام جمهورية العراق بعد استقلالها عن امبراطوريه عثمانيه: